b"\n_START_ARTICLE_\nPower snooker\n_START_PARAGRAPH_\nPower snooker je razli\xc4\x8dica snookerja, ki so jo pri svetovni zvezi World Snooker javnosti prvi\xc4\x8d predstavili leta 2010. Od klasi\xc4\x8dnega snookerja se razlikuje v dveh novostih: trajanje dvoboja je omejeno s \xc4\x8dasom na 30 minut in zmagovalca dvoboja dolo\xc4\x8di se\xc5\xa1tevek dobljenih to\xc4\x8dk in ne dobljenih framov.  Odgovorni pri Svetovni zvezi, na \xc4\x8delu z Barryjem Hearnom, so \xc5\xbeeleli z vpeljavo power snookerja v \xc5\xa1port pripeljati ve\xc4\x8d dinamike in akcije ter obenem pritegniti mlado ob\xc4\x8dinstvo. _NEWLINE_Prvi turnir v power snookerju bo potekal 30. oktobra 2010 v londonskem klubu indigO2. Na turnirju naj bi ob Ronnieju O'Sullivanu sodelovali \xc5\xa1e Neil Robertson, Ding Junhui, Mark Selby, Ali Carter, Shaun Murphy, Luca Brecel in Jimmy White.  Televizijske pravice za turnir so pripadle televizijski hi\xc5\xa1i ITV, ki se je tako v prenose snookerja vrnila prvi\xc4\x8d po letu 2001. \xc4\x8ce bo turnir uspe\xc5\xa1en, organizatorji napovedujejo nadaljnje turnirje na Kitajskem, v Singapurju, Nem\xc4\x8diji in na Srednjem vzhodu, finale pa naj bi \xc5\xa1e vedno gostil londonski indigO2. _NEWLINE_Za pove\xc4\x8danje komunikacije z gledalci naj bi igralci nosili mikrofone."